26 “Sɛ wunya kɔfa asaase a Yehowa wo Nyankopɔn de rema wo sɛ agyapade no tena so a,2 fa asaase a Yehowa wo Nyankopɔn de ama wo no so aba a edi kan no biara bi gu kɛntɛn mu kɔ baabi a Yehowa wo Nyankopɔn bɛpaw de ne din ato no.+3 Kɔ ɔsɔfo a ɔwɔ hɔ saa bere no nkyɛn na ka kyerɛ no sɛ, ‘Mepɛ sɛ nnɛ meka kyerɛ Yehowa wo Nyankopɔn sɛ mabedu asaase a Yehowa kaa yɛn agyanom ntam sɛ ɔde bɛma yɛn no so.’+4 “Afei ma ɔsɔfo no nnye kɛntɛn no mfi wo nsam na ɔmfa nsi Yehowa wo Nyankopɔn afɔremuka no anim.5 Ɛno akyi no, ka wɔ Yehowa wo Nyankopɔn anim sɛ, ‘Ná me papa yɛ Aramni kwantuni*+ a ɔne ne fifo kakraa bi+ kɔtenaa Egypt+ sɛ ahɔho. Nanso wɔbɛyɛɛ ɔman kɛse a wɔn ho yɛ den na wɔdɔɔso.+6 Afei Egyptfo no fii ase tan yɛn ani, na wɔhyɛɛ yɛn so ma yɛyɛɛ nkoadwuma a ɛyɛ den.+7 Enti yesu frɛɛ Yehowa yɛn agyanom Nyankopɔn, na Yehowa tee yɛn nne na ohuu ahokyere ne amanehunu ne nhyɛso a yɛrefa mu.+8 Afei Yehowa nam nsa a ɛyɛ den ne basa a wateɛ mu+ ne nneɛma a ɛyɛ hu ne nsɛnkyerɛnne ne anwonwade so yii yɛn fii Egypt.+9 Ɛnna ɔde yɛn aba ha sɛ yɛmfa asaase a nufusu ne ɛwo abu so wɔ so yi.+10 Enti mede asaase a Yehowa de ama me no so nnɔbae a edi kan aba.’+“Fa si Yehowa wo Nyankopɔn anim na kotow Yehowa wo Nyankopɔn anim.11 Afei wo ne Lewini ne ɔhɔho a wabɛsoɛ mo mu no ani nnye sɛ Yehowa wo Nyankopɔn ama wo ne wo fifo nneɛma pa yi nyinaa.+12 “Afe a ɛto so abiɛsa no yɛ afe a wode wo nnɔbae nyinaa mu ntotoso du du+ bɛba. Sɛ wode ba a, fa ma Lewini, ɔhɔho a wabɛsoɛ mo mu, agyanka, ne okunafo, na wonni mmee wɔ wo kurow* mu.+13 Afei ka wɔ Yehowa wo Nyankopɔn anim sɛ, ‘Mayi ade kronkron afi me fi de ama Lewini ne ɔhɔho a wabɛsoɛ yɛn mu, agyanka, ne okunafo+ sɛnea ahyɛde a wode ama me no nyinaa te. Mimmuu w’ahyɛde so na memman mfii ho.14 Bere a meredi awerɛhow no manni bi, na bere a me ho ntew no mamfa me nsa anka bi, na mamfa bi anyɛ biribi amma owufo. Matie Yehowa me Nyankopɔn asɛm, na mayɛ nea woaka akyerɛ me nyinaa.15 Afei fi wo tenabea kronkron a ɛwɔ soro hɔ hwɛ wo man Israel na hyira wɔne asaase+ a nufusu ne ɛwo abu so wɔ so no,+ sɛnea wokaa yɛn agyanom ntam no.’+16 “Yehowa wo Nyankopɔn reka akyerɛ wo nnɛ sɛ di ahyɛde ne atemmusɛm yi so. Enti fa wo koma nyinaa ne wo kra* nyinaa di so na yɛ.+17 Ɛnnɛ Yehowa aka akyerɛ wo sɛ, sɛ wonantew n’akwan so na wudi n’ahyɛde,+ ne mmara nsɛm,+ ne n’atemmusɛm+ so na wutie n’asɛm a, ɔbɛyɛ wo Nyankopɔn.18 Na ɛnnɛ wo nso woahyɛ Yehowa bɔ sɛ wobɛyɛ ne man, n’agyapade titiriw,*+ sɛnea ɔhyɛɛ wo bɔ no, na wubedi ne mmara nsɛm nyinaa so.19 Afei nso, sɛ wokɔ so yɛ ɔman kronkron ma Yehowa wo Nyankopɔn a,+ ɛnde ɔbɛma wo so asen aman a ɔde wɔn aba wiase+ nyinaa sɛnea wahyɛ bɔ no, na ɛde ayeyi bɛbrɛ wo, na ama woagye din, na ahyɛ wo anuonyam.”
twi_Latn